**Antik Telecom** (skrátene **Antik**, celým názvom **ANTIK Telecom s.r.o.**) je telekomunikačná spoločnosť sídliaca v Košiciach, ktorá vznikla v roku 1999. V súčasnosti Antik pôsobí v dvoch desiatkach miest a viac ako 140 obciach po celom Slovensku, kde prevádzkuje vlastnú sieť, prostredníctvom ktorej poskytuje telekomunikačné služby. Medzi služby radíme – optické a bezdrôtové pripojenie k internetu, telefonovanie, satelitnú aj IP televíziu. V priebehu rokov stúpol počet zákazníkov na 55 tisíc zákazníkov, medzi ktorých patria rôzne domácnosti, firmy, školy ale aj viaceré verejné inštitúcie.

Laboratórium spoločnosti sa zaoberá výskumom a vývojom technológií pre digitálne spracovanie obrazu, ale aj skúmaním iných technológií pre telekomunikačný priemysel. Sesterská spoločnosť ANTIK Technology sa venuje vývoju, výrobe a distribúcii hi-tech zariadení pre digitálne televízie, ktoré využívajú viacerí operátori až na štyroch svetových kontinentoch.

12. októbra 2017 sa spoločnosť Antik Telecom, zúčastnila na udalosti udeľovania počítačových ocenení s názvom IT GALA. V kategórii IT PROJEKT roka 2017 ocenenie získal projekt Antiky s názvom – Komerčné 4K vysielanie v digitálnej televízii na optických i bezdrôtových sieťach v OTT aj v satelitnej televízii. Cieľom tohto projektu bolo zvýšenie samotnej kvality obrazu, zrýchlenie ovládania vďaka výkonnejšiemu set-top boxu, podpora prechodu čoraz viac TV staníc z SD a HD vysielania na UHD.

Bikesharing
-----------

Od 22. apríla 2019, sa v Košiciach spustila prevádzka najväčšieho systému bikesharing na Slovensku. Prevádzkovateľom tejto služby je Antik Telecom, ktorá začala s testovacou prevádzkou na jendom z najväčších košických sídlisk – v mestskej časti Nad jazerom. Systém dostal komerčný názov *ANTIKCityBike*. Postupne sa po ukončení testovacej prevádzky a vyladení možných chýb, bikesharing sprevádzkoval v celých Košiciach a spolu je v meste nasadených 1000 bicyklov.

Veľkým rozdielom oproti menším bikesharingovým službám v iných slovenských mestách je fakt, že samotné bicykle majú iba odporúčané stanovištia, resp. miesta, kde ich bude Antik zhromažďovať z logických dôvodov a podľa potreby ľudí. Použivateľ služby však môže bicykel ponechať úplne kdekoľvek avšak malo by to byť na vhodnom mieste, na ktorom bicykel nebude zavadzať na chodníku a podobne. O výbere odporúčaných stanovíšť Antik jedná s mestom Košice aj všetkými mestskými časťami. Spoločnosť sa už okrem toho dohodla aj s viacerými významnými firmami a organizáciami na stanoviskách vo frekventovaných častiach mesta na ich súkromných, no verejne dostupných pozemkoch.

Spoločnosť spustila službu zdieľaných bicyklov aj v mestách ako: Moldava nad Bodvou, Trebišov, Poprad, Bratislava - Rača, Svit, Spišská Teplica, Prešov, Veľký Šariš, Kysucké Nové Mesto, Krásno nad Kysucou, Svidník, Humenné, Snina a Sabinov.

Nabíjacia stanica elektrických skútrov

Zdieľanie skútrov
-----------------

Spoločnosť Antik prišla s ďalšou, tentokrát celoslovenskou novinkou a to zdieľaním elektrických skútrov. Systém spustila ešte pred začiatkom zimy roka 2019 funguje na takmer identickom princípe ako bikesharing. Celkovo je k dispozícii až 120 skútrov a to v mestách Košice a Poprad.

Referencie
----------

1. 1 2 3  Finstat. *ANTIK Telecom s.r.o.* [online]. finstat.sk, 2020, [cit. 2021-11-16]. Dostupné online.
2. ↑   *Výročná správa – ANTIK Telecom s.r.o.* [online]. Košice: registeruz.sk, 2022-11-09, [cit. 2023-05-08]. Dostupné online.
3. 1 2   *O spoločnosti ANTIK Telecom s.r.o.* [online]. antik.sk, [cit. 2019-05-02]. Dostupné online.
4. ↑  forbestclients.com. *Udeľovanie slovenských počítačových „Oskarov" 2017* [online]. pcrevue.sk, 2017-10-12, [cit. 2019-05-02]. Dostupné online.
5. 1 2  redakcia touchIT. *V Košiciach spustili test bikesharingu* [online]. touchit.sk, 2019-04-24, [cit. 2019-04-25]. Dostupné online.
6. ↑   *Najväčší bikesharing na Slovensku budú mať Košice* [online]. fontech.startitup.sk, [cit. 2019-04-25]. Dostupné online.
7. 1 2  Martin Hodás. Košice dostanú najväčší bikesharing. Zriadi ho operátor. *Aktuality.sk* (Bratislava: Ringier Axel Springer Slovakia), 2019-04-01. Dostupné online [cit. 2019-04-25].
8. 1 2  LENDEL, Michal. V uliciach Košíc budú od mája stovky zdieľaných bicyklov. *SME* (Bratislava: Petit Press), 2019-03-29. Dostupné online [cit. 2019-05-02]. ISSN 1335-4418.
9. ↑  MACKO, Ondrej. *ANTIK predstavil systém zdieľaných bicyklov aj v Bratislave. Požičať a vrátiť sa bicykle zatiaľ dajú v Rači. Čo to stojí?* [online]. touchit.sk, 2020-06-01, [cit. 2020-06-19]. Dostupné online.
10. ↑  ANTIK Technology & Antik Telecom. *ANTIK SmartWay – Verejný bicykel* [online]. Košice: antiksmartway.sk, [cit. 2021-11-16]. Dostupné online.
11. ↑  HUNYADIOVÁ, Veronika. *Po bicykloch pribudnú zdieľané skútre* [online]. Košice: kosicednes.sk, 18.06.19, [cit. 2019-06-18]. Dostupné online. Archivované 2019-06-18 z originálu.
12. ↑  ANTIK Technology & Antik Telecom. *ANTIK SmartWay – Verejný skúter* [online]. Košice: antiksmartway.sk, [cit. 2021-11-16]. Dostupné online.

Externé odkazy
--------------


|  |  |
| --- | --- |
| Portal | Košický portál |

* Oficiálna stránka Antik Telecom
* Oficiálna stránka Antik Technology

| * z
* d
* u
Slovenskí telefónni operátori |
| --- |
| Pevné siete | 
* Antik Telecom
* Dial Telecom
* eTel
* BENESTRA
* Orange
* Telekom
* Slovanet
* SWAN
* Uniphone
* UPC
* VM Telecom
* VNET

 |
| Mobilné siete | 
* Orange
* O2
* Telekom
* 4ka

 |
| Ďalšie značky, virtuálni operátori | 
* FunFón
* Tesco mobile
* Radosť (značka O2)
* Juro
* GSM-Railways
* Unimobile

 |